SET ปิดร่วง 22 จุด หลัง “บอนด์ยีลด์” พุ่ง ลุ้นพรุ่งนี้รีบาวด์หลังลงลึก
SET ปิดร่วง 22 จุด หลัง “บอนด์ยีลด์” พุ่ง ลุ้นพรุ่งนี้รีบาวด์หลังลงลึก
22 ก.พ. 2564

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,478.14 จุด ลดลง 22.37 จุด (-1.49%) มูลค่าการซื้อขาย 89,859.24 ล้านบาท
10 หุ้นกดดัชนีวันนี้

ด้านนักวิเคราะห์บริษัทหลักทรัพย์ กล่าวว่า ตลาดหุ้นไทยวันนี้ปรับตัวลงตามตลาดต่างประเทศ โดยตลาดหุ้นภูมิภาคเอเชียติดลบเช่นเดียวกับตลาดยุโรปเทรดบ่ายนี้เคลื่อนไหวในแดนลบเฉลี่ย 1% และดาวโจนส์ฟิวเจอร์สติดลบราว 0.7% คาดรับผลจากอัตราผลตอบแทนพันธบัตร (Bond yield) สหรัฐฯและไทยปรับขึ้นมาเร็ว ทำให้ตลาดทั่วโลกพักฐานระยะสั้นก่อน เนื่องจากมีผลกระทบต่อกระแสเงินทุน ซึ่งที่จริงการขึ้นรอบนี้ของ Bond yield เป็นการสะท้อนความคาดหวังเศรษฐกิจฟื้นตัว แต่ด้วยความที่ขึ้นมาเร็วทำให้ต้องปรับพอร์ตก่อน
อย่างไรก็ดี ช่วงนี้ให้ติดตามการทยอยประกาศผลประกอบการของบริษัทจดทะเบียนต่อไป ขณะที่พรุ่งนี้ติดตามการชุมนุมทางการเมืองแยกราชประสงค์นและการประชุมคณะรัฐมนตรี (ครม.) รวมทั้งทิศทาง Bond yield นอกจากนี้ พรุ่งนี้กระทรวงพาณิชย์จะมีการประกาศตัวเลขส่งออกของไทย ซึ่งตลาดคาดว่าจะเติบโต 2.5%
แนวโน้มการลงทุนในวันพรุ่งนี้ (23 ก.พ.) คาดตลาดฯยังมีลุ้นเกิดเทคนิคเคิลรีบาวด์หลังจากที่ดัชนีฯได้ลงไปลึก พร้อมให้แนวรับ 1,477 ถัดไป 1,460-1,450 จุด ส่วนแนวต้าน 1,480-1,490 ถัดไป 1,500 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
STA มูลค่าการซื้อขาย 9,352.81 ล้านบาท ปิดที่ 48.00 บาท เพิ่มขึ้น 4.75 บาท
OR มูลค่าการซื้อขาย 5,592.68 ล้านบาท ปิดที่ 31.75 บาท เพิ่มขึ้น 0.25 บาท
STGT มูลค่าการซื้อขาย 3,049.59 ล้านบาท ปิดที่ 39.75 บาท ลดลง  1.00 บาท
KBANK มูลค่าการซื้อขาย 2,228.73 ล้านบาท ปิดที่ 136.50 บาท ลดลง  4.50 บาท
CBG มูลค่าการซื้อขาย 2,106.22 ล้านบาท ปิดที่ 132.50 บาท ลดลง  6.00 บาท